Йордан Стубел
Свята нощ

chitanka.info

Нея нощ снегът валял, валял,

от снежинки пътят побелял.

Светили в гората посребрени

на елхата клоните зелени,

а на нея мънина, самичка,

чудна песен пяла Божа птичка:

„Нани, нани, моя рожба мила,

мама в пеленки те е повила,

на повои грей звезда-звездица,

грее твойта ангелска душица.

В ранина овчари бор набраха

и зелена люлка ти сковаха.

Света Петка ризка ти оплете,

все от злато и от снежно цвете.

А Света Неделя те люлее

и те милва, гледа и ти пее,

както пеят под стрехи, кошари

тази вечер гости коледари…“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.